**სესხის ხელშეკრულება**

ქ. თბილისი **00.00.2013**

ერთი მხრივ, **------(სახელწოდება)-----** (ს.კ. 00000000000) (შემდგომში გამსესხებელი) და მეორე მხრივ, **------(სახელწოდება)-----** (ს.კ. 00000000000) (შემდგომში მსესხებელი), ვდებთ წინამდებარე ხელშეკრულებას შემდეგზე:

1. **ხელშეკრულების საგანი**
	1. ამ ხელშეკრულებით დადგენილი წესის შესაბამისად გამსესხებელი იღებს ვალდებულებას მისცეს სესხი მსესხებელს, ხოლო მსესხებელი ვალდებულია ხელშეკრულებით დადგენილ ვადაში და წესით, შესაბამისი სარგებლით, დაუბრუნოს სესხი გამსესხებელს.
	2. სესხის ოდენობა: ------------ (თანხის რაოდენობა სიტყვიერად) ვალუტა;
	3. წლიური საპროცენტო სარგებელი ------------ (რაოდენობა სიტყვიერად) პროცენტი.
	4. სესხის ვადა ------------ (სიტყვიერად) თვეს.
	5. სესხი და მასზე დარიცხული სარგებელი უნდა დაბრუნდეს ვადის გასვლისთანავე. იმ შემთხვევაში თუ მხარეები შეთანხმდებიან სესხისა და პროცენტის დაბრუნების განსხვავებულ გრაფიკზე მხარეთა მიერ ხელმოწერილი გრაფიკი დაერთვება წინამდებარე ხელშეკრულებას.
2. **სესხის გაცემა და გადახდის პირობები**
	1. სესხის გადაცემა ხდება მხარეთა შეთანხმების საფუძველზე, ნაღდი ან საბანკო ანგარიშსწოდებით.
	2. სესხის თანხის ნაღდი ფულით მიღების შემთხვევაში უნდა შედგეს თანხის გადაცემის ხელწერილი, ან მსესხებელმა სხვაგვარად, ხელმოწერით უნდა დაადასტუროს თანხის ფაქტობრივად მიღება.
	3. თანხის გადაცემის ან/და ჩარიცხვის მომენტიდან გამსესხებლის მიერ სესხის მიცემის ვალდებულება შესრულებულად ჩაითვლება. იმ შემთხვევაში თუ გაცემულია სესხის მხოლოდ ნაწილი, საპროცენტო სარგებელი დაერიცხება მხოლოდ ფაქტობრივად გაცემულ სესხის თანხას.
	4. თუ გავიდა სესხით სარგებლობის ვადა და მსესხებელი მაინც არ უბრუნებს გამსესხებელს სესხის ძირ თანხას, მაშინ წინამდებარე ხელშეკრულებით გათვალისწინებული სესხის საპროცენტო სარგებელის დარიცხვა გაგრძელდება სესხის ძირითადი თანხის დაბრუნებამდე.
	5. სესხის ხელშეკრულებიდან გამომდინარე ვალდებულებების შესრულება მსესხებლის მიერ ხდება შემდეგი რიგითობით: გამსესხებლის მიერ დარიცხული და მოთხოვნილი პირგასამტეხლო, დარიცხულის საპროცენტო სარგებელი, სესხის ძირითადი თანხა და შემდეგ სხვა ნებისმიერი ვალდებულება, ასეთის არსებობის შემთხვევაში.
3. **მხარეთა უფლებები დავალდებულებები**
	1. მხარეები ვალდებულნი არიან შეასრულონ ვალდებულება ჯეროვნად და კეთილსინდისიერად, დათქმულ დროსა და ადგილას.
	2. მხარეები ვალდებულნი არიან კომუნიკაციისას გამოიყენონ წერილობითი ფორმა. წერილობითი შეტყობინება მხარეს შეიძლება მიეწოდოს პირადად ან გაეგზავნოს კურიერის ან საფოსტო გზავნილის (მათ შორის დაზღვეული წერილის) საშუალებით. ოპერატიულობის მიზნით და ქვემოთ მოცემული დებულებების გათვალისწინებით, დასაშვებია მეორე მხარისათვის შეტყობინების მიწოდება ფაქსის, ელექტრონული ფოსტის, მოკლე ტექსტური შეტყობინების სახით, იმ პირობით, რომ მხარის მიერ მოთხოვნის შემთხვევაში მას მიეწოდება შეტყობინება წერილობითაც.
	3. მხარე ვალდებულია ხელშეკრულებაში მითითებული მონაცემების (მისამართი, ტელეფონის ნომერი და ა.შ.) ცვლილებების შესახებ აცნობოს მეორე მხარეს, წინააღმდეგ შემთხვევაში, მხარის მიერ აღნიშნულ მისამართზე მიწოდებული ინფორმაცია (სასამართლო, საარბიტრაჟო, ნოტარიუსის, გაფრთხილების და ა.შ შეტყობინების გაგზავნა და სხვა) ჩაითვლება ჩაბარებულად.
	4. მხარეები ვალდებულებას იღებენ დაუყონებლივ მიაწოდონ ერთმანეთს ყოველგვარი მნიშვნელოვანი ინფორმაცია, რამაც შეიძლება გავლენა იქონიოს სასესხო ურთიერთობებზე,
	5. მსესხებლის განცხადების საფუძველზე გამსესხებელი უფლებამოსილია გაუგრძელოს მსესხებელს სესხის დაფარვის ვადა.
4. **პასუხისმგებლობა**
	1. ამ ხელშეკრულებით გათვალისწინებული ვალდებულებების შეუსრულებლობის ან არასათანადოდ შესრულების შემთხვევაში მხარეები პასუხს აგებენ ამ ხელშეკრულებითა და საქართველოს კანონმდებლობით გათვალისწინებული წესით, ხელშეკრულების პირობების დამრღვმა მხარემ უნდა აუზღაურებს მეორე მხარეს დარღვევით მიყენებული ზიანი.
	2. ამ ხელშეკრულებით ან/და მისი დანართით გათვალისწინებული ვადამოსული გადასახდელის გადახდის დაგვიანების შემთხვევაში გამსესხებელი უფლებამოსილია მოსთხოვოს მსესხებელს პირგასამტეხლოს გადახდა ყოველ ვადაგადაცილებულ დღეზე, ვადამოსული დავალიანების **0.15%-ის** ოდენობით.
	3. პირგასამტეხლოს გადახდა არ ათავისუფლებს მსესხებელს ხელშეკრულებით ნაკისრი ვალდებულებების, მათ შორის საპროცენტო სარგებლის გადახდისგან.
5. **ხელშეკრულების მოქმედების ვადა და ვადამდე შეწყვეტა**
	1. ხელშეკრულება ძალაში შედის გამსესხებლის მიერ თანხის გაცემის მომენტიდან და ძალაშია მხარეთა მიერ ნაკისრი ვალდებულებების სრულად შესრულებამდე.
	2. ხელშეკრულება ვადამდე შეიძლება შეწყდეს შემდეგ შემთხვევებში და წესით:
		1. გამსესხებლის ინიციატივით, წინასწარ **5 (ხუთი)** დღით ადრე წერილობითი შეტყობინების საფუძველზე, მსესხებლის მიერ ხელშეკრულებით და/ან გრაფიკით ნაკისრი გადახდის ვალდებულების **2(ორი) ან მეტჯერ** დარღვევის შემთხვევაში, ან თუ გადახდის ვადის გადაცილება აღემატება **30 დღეს.**
		2. გამსესხებლის ინიციატივით, წინასწარ **5 (ხუთი)** დღით ადრე წერილობითი შეტყობინებით, თუ მსესხებლის ქონებრივი მდგომარეობა არსებითად უარესდება, რამაც შეიძლება საფრთხე შეუქმნას ვალის დაბრუნებას. ეს უფლება მაშინაც არსებობს, თუ მსესხებლის ქონებრივი მდგომარეობის გაუარესება წინ უსწრებდა ხელშეკრულების დადებას, ხოლო გამსესხებლისათვის იგი ცნობილი გახდა მხოლოდ ხელშეკრულების დადების შემდეგ.
		3. მხარეთა ორმხრივი შეთანხმებით.
		4. ფულადი ვალდებულებების მსესხებლის მიერ ვადამდე სრულად გადახდით.
6. **ფორს მაჟორი.**
	1. მხარეები თავისუფლდებიან პასუხისმგებლობისგან ვალდებულების შეუსრულებლობის ან არაჯეროვნად შესრულებისთვის თუ ეს გამოწვეულია ფორსმაჟორული გარემოებებით, რომელთა წინასწარ გათვალისწინებას და თავიდან აცილებას ვერ შეძლებდა შესაბამისი მხარე მიზანშეწონილი ზომების მიღებით და რომელთა დადგომისას მხარეები მათგან დამოუკიდებელი მიზეზების გამო მოკლებულნი იყვნენ შესაძლებლობას შეესარულებინათ წინამდებარე ხელშეკრულებით დაკისრებული ვალდებულებები. ფორსმაჟორულ გარემოებებს მიეკუთვნება (მაგრამ არ შემოიფარგლება) ბუნებრივი მოვლენები: წყალდიდობა, ქარიშხალი, მიწისძვრა, საომარი მოქმედებები, ომი, გაფიცვა, და სხვა დაუძლეველი ძალა, რაც შეუძლებელს ხდის ვალდებულების შესრულებას.
	2. ფორს მაჟორული გარემოებების დადგომის შემთხვევაში, ხელშეკრულების მხარემ რომლისთვისაც შეუძლებელი ხდება ნაკისრი ვალდებულებების შესრულება, დაუყონებლივ უნდა გაუგზავნოს მეორე მხარეს შეტყობინება ასეთი გარემოებების და მათი გამომწვევი მიზეზების შესახებ,
7. **სხვა პირობები**
	1. მხარის მიერ ამ ხელშეკრულებით გათვალისწინებული რომელიმე უფლების გამოუყენებლობა არ ნიშნავს ამ უფლების უარყოფას.
	2. მხარეთა შორის ამ ხელშეკრულებიდან წარმოშობილი ან მასთან დაკავშირებული ნებისმიერი დავა უნდა გადაწყდეს სასამართლოსადმი მიმართვის გზით.
	3. ხელშეკრულების ნებისმიერი დამატება ან/და ცვლილება ძალაშია, თუ იგი შესრულებულია წერილობით, ხელმოწერილია მხარეთა ან მათი უფლებამოსილი წარმომადგენლების
	4. ხელშეკრულების რომელიმე მუხლის ბათილად/ძალადაკარგულად ცნობა არ იწვევს მთელი ხელშეკრულების ან მისი სხვა მუხლის ბათილობას/ძალადაკარგულობას. მხარეები ყველა შესაძლო ზომას მიიღებენ, რათა ამგვარი ბათილი/ძალადაკარგული დებულება შეიცვალოს იურიდიული ძალის მქონე მსგავსი შინაარსის დებულებით, რათა შესაძლებელი იყოს ხელშეკრულების მიზნის შენარჩუნება.
	5. ხელშეკრულებით გაუთვალისწინებული ურთიერთობანი მხარეთა შორის რეგულირდება საქართველოს მოქმედი კანომდებლობის შესაბამისად, უპირატესად საქართველოს სამოქალაქო კოდექსის შესაბამისად
	6. ხელშეკრულება შედგენილია ქართულ ენაზე ორ იდენტურ ეგზემპლიარად. ხელშეკრულების ერთი ეგზემპლიარი წარედგინება „გამსესხებელს“, ხოლო მეორე „მსესხებელს“
	7. მხარეები ხელშეკრულების ხელმოწერით ადასტურებენ, რომ სრულად ესმით ხელშეკრულების დებულებათა შინაარსი, არ არის ის ბუნდოვანი და ეთანხმებიან მათ.
	8. წინამდებარე ხელშეკრულების შესრულების ადგილია ,,გამსესხებლის’’ ადგილსამყოფელი.

|  |  |
| --- | --- |
| „გამსესხებელი“ | „მსესხებელი“ |
| სახელწოდება | სახელწოდება |
| ს.კ.: 000000000 | ს.კ.: 000000000 |
| იურიდიული მისამართი: | იურიდიული მისამართი: |
| ფაქტობრივი მისამართი: | ფაქტობრივი მისამართი: |
| ელ. ფოსტა: info@info.ge | ელ. ფოსტა: info@info.ge |
| საბანკო რეკვიზიტები: | საბანკო რეკვიზიტები: |
| ხელმომწერი პირი: სახელი გვარი | ხელმომწერი პირი: სახელი გვარი |